ΑΘΗΝΑ 16/7/2018

ΑΡ. ΠΡΩΤ.:547

**ΔΕΛΤΙΟ ΤΥΠΟΥ**

**Συνδικαλιστικά Στελέχη της ΠΟΕΔΗΝ έφαγαν άγριο ξύλο από τα ΜΑΤ.**

**Άρπαξαν τη ντουντούκα της ΠΟΕΔΗΝ την ώρα των επιθέσεων και της ρήψης χημικών από τις αστυνομικές δυνάμεις και τα ΜΑΤ.**

**Το ξύλο το φάγαμε κατ’ εντολή Τσακαλώτου.**

 **Κατέσχεσαν την ντουντούκα και βρίσκεται όπως μας είπε η Αστυνομία στην Διεύθυνση Ασφαλείας για ταυτοποίηση δακτυλικών αποτυπωμάτων. Τι δακτυλικά αποτυπώματα θα βρουν στη ντουντούκα; Αποτυπώματα τρομοκρατών;**

 **Το να καταγγείλεις όλα αυτά είναι πολύ λίγο!!!**

**Άκαρπη η συνάντηση της ΠΟΕΔΗΝ με τον κο Τσακαλώτο!!!**

 **Τα όσα ζήσαμε σήμερα θυμίζουν σκηνές από ολοκληρωτικά καθεστώτα.** Οι αστυνομικές δυνάμεις να επιτίθονται κατ’ επανάληψη στα συγκεντρωμένα συνδικαλιστικά στελέχη της ΠΟΕΔΗΝ έξω από το Υπουργείο Οικονομικών. Να επιτίθονται, να κλωτσάνε, να βαράνε με πόδια και ασπίδες. Να μας κτυπάνε με μανία. Επιτίθονταν σε έξαλλη κατάσταση. **Πήραν το νόμο στα χέρια τους. Όπως σε ολοκληρωτικά καθεστώτα**. Έσπαγαν και έριχναν αιχμηρά αντικείμενα κατά των συνδικαλιστικών στελεχών της ΠΟΕΔΗΝ. **Απαράδεκτα πράγματα!!!**

 **Μας έριξαν χημικά εξ επαφής, κατάμουτρα για να μας προκαλέσουν ζημιά. Ήθελαν αίμα!!!**

 Όλα αυτά κατ’ εντολή Τσακαλώτου, αφού ήταν η τέταρτη φορά που αρνούνταν το ραντεβού.

Πολλοί συνάδελφοι αντιμετώπισαν σοβαρά αναπνευστικά και οφθαλμολογικά προβλήματα. Άλλοι σοβαρότερα και κλήθηκε το ΕΚΑΒ για τις πρώτες βοήθειες.

 **Ντροπή για μια κυβέρνηση σε Δημοκρατική χώρα!!!**

 **Έγινε και το εξής ασύλληπτο!!! Δεν έχει ξανασυμβεί!!! Πάνω στις επιθέσεις των ΜΑΤ άρπαξαν την ντουντούκα της ΠΟΕΔΗΝ και τη κατέσχεσαν**. Την ζητήσαμε από τον Διευθυντή της Αστυνομίας. Το αρνήθηκε. Μας ενημέρωσαν ότι η ντουντούκα κατασχέθηκε και βρίσκεται ήδη στην Διεύθυνση Ασφαλείας **για ταυτοποίηση των δακτυλικών αποτυπωμάτων που φέρει!!!**

**Τι θυμίζει αυτό!!!**

 **Πότε και ποιοι κατέσχεαν τα μέσα μετάδοσης μηνυμάτων των απεργών, των διαδηλωτών;;;**

 **Τελικά εδέησε να μας δεχτεί ο κος Τσακαλώτος με συνάντηση που έκλεισε έντρομος ο Διευθυντής του γραφείου του στο Πρόεδρο της ΠΟΕΔΗΝ** και αυτό γιατί ήμασταν αποφασισμένοι να μείνουμε εκεί μέχρι την νύκτα. Έκανε ότι δεν γνώριζε τίποτα ο κος Τσακαλώτος κατά τη συνάντηση για όσα προηγήθηκαν!!! **Την πάπια ο κος Τσακαλώτος**. Του ζητήσαμε να επιστραφεί η ντουντούκα της ΠΟΕΔΗΝ και άλλαλος. Δεν παρενέβη. **Να πούμε προκαταβολικά στον Υπουργό ότι η ντουντούκα φέρει τα δακτυλικά αποτυπώματα του Προέδρου και στελεχών της ΠΟΕΔΗΝ.** Δεν έχει δακτυλικά αποτυπώματα τρομοκρατών. Εκτός και εάν οι διαδηλωτές κατά των Μνημονίων για την κυβέρνηση θεωρούνται τρομοκράτες. **Συγχαρητήρια, είναι η πρώτη κυβέρνηση που κατάσχει ντουντούκες!!!**

 **Απίστευτο αλλά αληθινό!!! Με αγωνία περιμένουμε την διερεύνηση των δακτυλικών αποτυμάτων!!!**

 **Του ζητήσαμε να εκδώσει δελτίο τύπου καταδίκης της βίας κατά διαδηλωτών από τα ΜΑΤ και επίσης αρνήθηκε.**

 Στη συνάντηση με τον κο Τσακαλώτο θέσαμε τα ζητήματα **της αύξησης των δαπανών για την Υγεία** στο μέσο όρο των άλλων χωρών της Ευρωπαϊκής Ένωσης, όπως είχαν δεσμευθεί την άνοιξη του έτους 2016, **την κατάργηση του κανόνα για κάθε μια αποχώρηση υπαλλήλου από εδώ και στο εξής προβλέπει μία πρόσληψη** που παγιοποιεί τις σημερινές τραγικές ελλείψεις προσωπικού και την οριστική μη αναπλήρωση των 25.000 αποχωρησάντων υπαλλήλων τη περίοδο των μνημονίων, **την μη περικοπή του επιδόματος επικίνδυνης και ανθυγιεινής εργασίας** που το μαθαίνουμε ότι θα συμβεί από την Έκθεση Συμμόρφωσης του Ευρωπαϊκού Μηχανισμού Στήριξης την οποία υπέγραψε ο κος Τσακαλώτος, **την ένταξη μας στα ΒΑΕ και την μονιμοποίηση των 12.000 συμβασιούχων στα Νοσοκομεία,** την Υγεία, την Πρόνοια και το ΕΚΑΒ με επανασύσταση των οργανικών θέσεων στο υποστηρικτικό προσωπικό.

 **Ο κος Τσακαλώτος μας είπε ότι από το υπερπλεόνασμα των 3,5δις ευρώ θα δει πόσο θα μοιράσει στην υγεία και πως. Αλλά το ποσό θα είναι μικρό.**  Ξεκαθαρίσαμε ότι εμείς δεν θέλουμε λεφτά από τα ματωμένα πλεονάσματα ή υπερπλεονάσματα που δημιουργούνται από την μείωση των συντάξεων, των μισθών, από φόρους, από την περικοπή των κοινωνικών δαπανών, το ξεπούλημα της Δημόσιας Περιουσίας κ.λ.π.

 Του θυμίσαμε το παράλληλο πρόγραμμα. Να βρει χρήματα από την φοροδιαφυγή. **Ο κος Τσακαλώτος ήταν ειλικρινής. Μας ξεκαθάρισε ότι δεν πρόκειται να καλυτερέψουν τα πράγματα στην Δημόσια Υγεία και την Πρόνοια. Είπε ξεκάθαρα ότι θα υπάρξουν περικοπές στο Επίδομα Επικίνδυνης και Ανθυγιεινής Εργασίας.**

 **«Νίπτει τας χείρας του» για την ένταξής μας στα Βαρέα και Ανθυγιεινά Επαγγέλματα και τους συμβασιούχους**. **Άφησε ανοικτό το ζήτημα της συνέχισης της ομηρίας των συμβασιούχων και δήλωσε ότι δεν υπάρχει δημοσιονομικός χώρος για την ένταξή μας στα ΒΑΕ.**

Ο κος Τσακαλώτος τελικά είναι ο πιο τυχερός Υπουργός Οικονομικών στην περίοδο των Μνημονίων.

 **Αντικατέστησε τον καταστροφικό κο Βαρουφάκη και παρότι υπέγραψε δύο Μνημόνια τα οποία εκτείνονται έως το έτος 2060 μένει στο απυρόβλητο**. Οι εργαζόμενοι παρέα τα υψηλά πρωτογενή πλεονάσματα έως το 2060 που θα μας ροκανίζουν μισθούς, συντάξεις, τη Δημόσια Υγεία και Πρόνοια.

**Δεν τρώμε κουτόχορτο!!!**

**Θα μας βρίσκουν κάθε ημέρα μπροστά τους!!!**

**Άκαρπη η συνάντηση με τον κο Τσακαλώτο!!! Στο μόνο που συμφωνήσαμε είναι ότι θα ξανασυναντηθούμε!!!**

**Ντροπή τέτοιες απαράδεκτες εικόνες από εκείνους που θα καταργούσαν τα ΜΑΤ!!!**

**Τώρα με την κυβέρνηση ΣΥΡΙΖΑ – ΑΝΕΛ τα ΜΑΤ δεν προστατεύουν τις πόρτες των Υπουργείων – Επιτίθονται στους διαδηλωτές!!!**

**ΠΡΟΟΔΟΣ!!!**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ